Reinefjorden

Reinefjorden er en fjordarm av Vestfjorden i Moskenes kommune i Nordland  som strekker seg nesten tre kilometer i østlig retning fra innløpet mellom Hamnøya i nordøst og Andøya, nord for Reine, i sørvest.

Øst for Olstinden går fjordarmen Vorfjorden i nordlig retning mens den forholdsvis lange Kjerkfjorden er en direkte forlengelse som går i nord-nordvestlig retning fra vestsiden av tinden. Mellom Andøya og Veines på sørsiden av Reinefjorden ligger fjellet Navaren (699 moh.). 

Bebyggelsen langs fjorden er konsentrert langs E10 som krysser fjorden over Reinebruene mellom holmene i innløpet. Fiskeværet Hamnøy som den største og resten av selve Reinefjorden er uten befolkning eller veier. En hurtigbåtforbindelse fra Reine betjener de omtrent åtte fastboende som er spredt i grendene innover fjordarmene, besøkende og en stor mengde turister som bruker området som utgangspunkt for fotturer, blant annet til «nordsiden» av Moskenesøya og Hermannsdalstinden.

 Fotnoter 

 Referanser 
Reinefjorden på Norgeskart.no fra Statens kartverk

NRK Nordland – 16.07.2010: Tusener til Reinefjorden.

SSB: Statistikkbanken 02.01.10 (Folkemengde etter alder, kjønn, sivilstand og statsborgerskap), 04317, Grunnkretsene 18740101, 18740105 og 18740109 – Tall fra 2011.

 Eksterne lenker 
 Reinefjorden.no med rutetabell for hurtigbåten
 NRKs nett-tv: «Der ingen skulle tru at nokon kunne bu» – Kirkefjorden

Kategori:Fjorder i Moskenes